Ջուլիանո Բուջարդինի

**Ջուլիանո Բուջարդինի** (, հայտնի է նաև *Ջուլիանո դի Պիերո դի Սիմոնե* ( անունով, ), ուշ Վերածննդի դարաշրջանի իտալացի գեղանկարիչ և գծանկարիչ, որ ստեղծագործել է մաներիզմի ոճով։ Ծնվել և հիմնականում ապրել ու ստեղծագործել է Ֆլորենցիայում։

## Կենսագրություն
Ենթադրվում է, որ Ջուլիանոն սկզբում աշակերտել է քանդակագործ Բերտոլդոյին, հետո դարձել է նկարիչ Դոմենիկո Գիրլանդայոյի աշակերտը։ Գիրլանդայոյի արվեստանոցում ծանոթացել է Միքելանջելոյի հետ, որը նույնպես սովորում էր այդ վարպետի մոտ։ Կարճ ժամանակում Բուջարդինին հասել է հաջողությունների ու ճանաչման, 1503 թվականին անդամագրվել է նկարիչների՝ Սուրբ Ղուկասի անունը կրող գիլդիային, որտեղ ծանոթացել և սկսել է համագործակցել նկարիչ Մարիոտո Ալբերտինելիի հետ։ Այդ համագործակցությունը շարունակվել է մինչև 1509 թվականը, երբ վերջինս աշխատանքի է անցել Ֆրա Բարտոլոմեոյի արվեստանոցում։ Ֆրա Բարտոլոմեոյի վախճանվելուց հետո նրանք ավարտին են հասցրել վարպետի կիսատ թողած որոշ աշխատանքներ։

Ջորջո Վազարիի վկայությամբ՝ Ջուլիանո Բուջարդինին մի կարճ ժամանակաշրջան համագործակցել է նաև Միքելանջելոյի հետ՝ Սիքստինյան կապելլայի որմնանկարների վրա վերջինիս աշխատելու ընթացքում։ Հետագայում Միքելանջելոյի գծանկարների հիման վրա Ֆլորենցիայի Սանտա Մարիա Նովելլա տաճարում Բուջարդինին նկարել է *«Սուրբ Եկատերինայի չարչարանքները»*։ 1526–1530 թվականներին նա ապրել ու ստեղծագործել է Բոլոնյայում։

## Ստեղծագործություններ
Բուջարդինիի վաղ շրջանի գործերում, որոնք, ըստ ամենայնի, ստեղծվել են 1495-1500 թվականներին, կերպարվեստի պատմության մասնագետները նկատել են իր վարպետի՝ Գիրլադայոյի, ապա նաև Ֆրա Բարտոլոմեոյի և Մարիոտո Ալբերտինելիի ազդեցությունը։

Իտալական բարձր Վերածննդի խոշոր վարպետները՝ Ռաֆայելը, Պերուջինոն, Լեոնարդոն, Միքելանջելոն, մշակել, զարգացրել, կատարելության են հասցրել 16-րդ դարասկզբի ֆլորենտական կերպարվեստի ոճը։ Արվեստի որոշ պատմաբանների կարծիքով՝ Բուջարդինին անհրաժեշտ չափով չի ըմբռնել այդ մեծ նկարիչների ստեղծագործական սկզբունքները և ունակ չի եղել ինքնարտահայտվելու, ինքնադրսևորվելու նրանց բնորոշ դասական հոյակապ, հիասքանչ ձևերով ու մակարդակով։ Այդ արվեստագետները Ջուլիանոյի ստեղծագործությունները համարում են բարձր Վերածննդի մոտիվների ոչ ճարտար թարգմանություն-նմանակումներ՝ իրականացված ժամանակավրեպ, հնացած ձևերով։ Արվեստի այլ պատմաբաններ էլ Բուջարդինիի աշխատանքներում լուսավոր, խիտ գուներանգների առկայությունը համարում են Միքելանջելոյի և Անյոլո Բրոնձինոյի ազդեցության արտահայտություն։

Նկարչի ստեղծագործական ուշ շրջանի՝ մեզ հասած աշխատանքներից լայն ճանաչման է արժանացել հատկապես *«Սուրբ կույսն ու Մարիամ Մագդաղենացին Հովհաննես Մկրտչի հետ»* կտավը (մոտավորապես 1540 թվական), որտեղ Բուջարդինիին հաջողվել է վարպետորեն միաձուլել Ֆրա Բարտոլոմեոյի ոճը և Միքելանջելոյի արվեստի շունչը։

Ջուլիանոյի մեկ այլ աշխատանք՝ *«Կնոջ դիմանկար»*-ը, վկայում է, որ նա օժտված է եղել դեմքեր պատկերելու նուրբ տաղանդով։

Սակայն, հարկ է նաև նշել, որ նախկինում Բուջարդինիին վերագրված որոշ կտավների՝ նրա հեղինակ լինելու հանգամանքը կերպարվեստի մի շարք պատմաբանների կողմից ներկայումս կասկածի տակ է դրվում։

## Գրականություն
*
*Land, Norman. "Michelangelo's Shadow: Giuliano Bugiardini". *Explorations in Renaissance Culture* 31, 1 (Summer 2005), 1–18.
*Pagnotta, Laura. *Giuliano Bugiardini.* Turin: Umberto Allemandi, 1987.
*Wilk [Blake McHam], Sarah. "Bugiardini's Holy Family with the Young St. John the Baptist". *Perceptions* 2 (1982): 7-16.
* 

## Պատկերասրահ

Պատկեր:Giuliano Bugiardini 001.JPG|Միքելանջելոյի դիմանկարը
Պատկեր:Giuliano Bugiardini, ritratto di donna, 1506-1510.jpg|Կնոջ դիմանկար (1506-1510)
Պատկեր:Martirio di santa caterina d'alessandria, giuliano bugiardini, 1530-1540, santa maria novella.jpg|Սուրբ Եկատերինայի չարչարանքները (1530-1540)
Պատկեր:Giuliano Bugiardini - Portrait of Leonardo de' Ginori.jpg|Լեոնարդո դի Ջինորիի դիմանկարը
Պատկեր:Giuliano Bugiardini - Portrait of a young gentleman, half-length, in a blue doublet and white shirt, with a black hat.jpg|Երիտասարդի դիմանկար
Պատկեր:Giuliano Bugiardini - Portrait of a Young Woman.jpg|Աղջկա դիմանկար (1525)
Պատկեր:Giuliano bugiardini, san giovanni battista 1523-25.JPG|Հովհաննես Մկրտիչ (1523-1525)
Պատկեր:G Bugiardini Historia de Tobias Staatliche Museen Berlin 1500.jpg|Թոբիասի պատմությունը, 1-ին մաս (1500)
Պատկեր:G Bugiardini Historia de Tobias 2 Staatliche Museen Berlin 1500.jpg|Թոբիասի պատմությունը, 2-րդ մաս (1500)
Պատկեր:Giuliano Bugiardini - Portrait of a Bolognese Gentleman in a Fur-lined Coat.jpg|Բոլոնիացու դիմանկար
Պատկեր:G Bugiardini Sagrada Familia con San Juanito 1520 Hermitage.jpg|Սուրբ ընտանիք (1520)
Պատկեր:G Bugiardini Virgen entronizada con Magdalena y bautista 1510-15 Met Museum.jpg|Սուրբ կույսը Մարիամ Մագդաղենացու և Հովհաննես Մկրտչի հետ
Պատկեր:Ritratto femminile di Giuliano Bugiardini con giovane donna dal caro laccio, dolce nodo.JPG|Երիտասարդ կնոջ դիմանկար


## Ծանոթագրություններ

## Արտաքին հղումներ

Կատեգորիա:16-րդ դարի իտալացի նկարիչներ
Կատեգորիա:Իտալացի արվեստագետներ
Կատեգորիա:Իտալացի մաներիստ նկարիչներ